कपिल ने शेयर किया ज्विगाटो मिलने का किस्सा, बोले- मैंने इस किरदार को बड़े करीब से जिया है
Director Nandita Das and comedian Kapil Sharma एक्टर और कॉमेडियन कपिल शर्मा इन दिनों अपनी फिल्म ज्विगाटो को लेकर बेहद सुर्खियों में है। बुधवार को मेकर्स ने मुंबई में फिल्म का ट्रेलर लॉन्च किया।
एक्टर और कॉमेडियन कपिल शर्मा इन दिनों अपनी फिल्म ज्विगाटो को लेकर बेहद सुर्खियों में है। बुधवार को मेकर्स ने मुंबई में फिल्म का ट्रेलर लॉन्च किया। इस बीच प्रेस कॉन्फ्रेंस में ज्विगाटो की डायरेक्टर नंदिता दास और कपिल शर्मा ने फिल्म से जुड़े कई दिलचस्प किस्से शेयर किए।
कपिल को इस वजह से मिली फिल्म ज्विगाटो
बातचीत के दौरान कपिल ने बताया कि आखिर नंदिता ने उन्हें फिल्म में क्यों चुना? किस्सा शेयर करते हुए कपिल ने कहा- ‘जब नंदिता मुझे पहली बार स्टोरी नैरेट कर रहीं थीं तो मैं पूछा- मैं ही क्यों? तो उन्होंने बेहतरीन जवाब दिया था कि मैं एक पल को सोच में पड़ गया। मुझे लगा ये कॉम्प्लिमेंट हैं या इन्सल्ट!’
कपिल ने आगे कहा- ‘नंदिता जी ने मुझसे बोलीं कि इस फिल्म के लिए अगर कोई ग्लोबल स्टार जैसे शाहरुख खान भी हां बोले तों मैं उन्हें मना कर दूंगी।
मुझे इस कैरेक्टर को करने में चैलेंज फील नहीं हुआ- कपिल 
मैंने फिर पूछा आखिर मैं ही क्यों? इस पर नंदिता जी ने बोलीं- क्योंकि तुम्हारा फेस एक आम आदमी जैसा है। तुम कोई स्टार नहीं बल्कि आम आदमी के जैसे दिखते हो, इसलिए मेरी फिल्म के इस रोल के लिए तुम सुटेबल हो।’
कपिल कहते हैं- ‘वाकई मैंने ज्विगाटो के इस आदमी के किरदार को बड़े करीब से जिया है। इसलिए मुझे इस कैरेक्टर को करने में चैलेंज फील नहीं हुआ।’
कपिल की फिल्म देखकर रोए साउथ कोरियन लोग
कपिल ने इस बीच बताया कि पिछले साल साउथ कोरिया में हुए 27वें बुसान इंटरनेशनल फिल्म फेस्टिवल में ज्विगाटो ने वहां की ऑडियंस को रुला दिया था। इतना नहीं कपिल ने कहा कि वहां के लोगों को ये भी नहीं पता था कि वो एक कॉमेडियन हैं और उन्हें उनकी कॉमेडी के लिए जाना जाता है।
उन्हें पता भी नहीं था कि मैं कॉमेडी के लिए जाना जाता हूं- कपिल 
मीडिया इंट्रैक्शन के दौरान कपिल ने कहा- ‘फिल्म देखने के बाद साउथ कोरिया के लोग रो रहे थे और उन्हें पता भी नहीं था कि मैं कॉमेडी के लिए जाना जाता हूं। इसलिए, मुझे नहीं लगता है कि इंडिया की ऑडियंस मेरी फिल्म से निराश होगी।’
कपिल शर्मा की ज्विगाटो का ट्रेलर रिलीज हुआ:डिलीवरी बॉय का रोल निभाएंगे, रेटिंग के चक्कर में पिसते दिखे कॉमेडियन, 17 मार्च को रिलीज होगी फिल्म
टीवी के मशहूर कॉमेडियन कपिल शर्मा इन दिनों अपनी मच अवेटेड फिल्म ज्विगाटो को लेकर सुर्खियों में बने हुए हैं। फिल्म का ट्रेलर आज यानी 1 मार्च 2033 को रिलीज कर दिया गया है। अवॉर्ड विनिंग डायरेक्टर नंदिता दास ने इस फिल्म को डायरेक्ट किया है। पूरी खबर पढ़ें- 